**Družba Vredestein Tyres predstavlja pnevmatiko Flotation Optimall – pnevmatiko za prikolice VF za optimalno ohranjanje prsti**

Družba Apollo Tyres predstavlja novo pnevmatiko Vredestein VF Flotation, ki so jo razvili za boljše ohranjanje prsti pod težkimi cisternami za gnojnico in kmetijskimi prikolicami. Nova pnevmatika Vredestein Flotation Optimall je vrhunska rešitev, ki zvišuje merila na področjih ohranjanja prsti, prijaznosti do travnatih površin in samočiščenja.

Pnevmatika Flotation Optimall ima konstrukcijo z izjemno prožnim (VF) jeklenim pasom, ki temelji na Vredesteinovi preverjeni tehnologiji F+. To prožno in čvrsto ogrodje zagotavlja veliko stično površino z enakomerno porazdelitvijo pri nizkem tlaku v pnevmatiki, s čimer omogoča izjemno ohranjanje prsti. Tako kot vse Vredesteinove pnevmatike s tehnologijo F+ je tudi pnevmatika Flotation Optimall združljiva s sistemi za centralno polnjenje pnevmatik (CTIS).

Na območju tekalne plasti so gladki in poševno prirezani profilni bloki, ki skupaj z zaobljenima zunanjima robovoma pnevmatike ohranjajo strukturo travnatih površin, zlasti med obračanjem na ozarah. Usmerjeni vzorec profila ima edinstvene nevzporedne navzven ukrivljene bloke. Ta značilna oblika, ki se je uveljavila s Vredesteinovimi priznanimi pnevmatikami Traxion, zagotavlja izjemne samočistilne lastnosti na vseh vrsta prsti, zato ceste ostanejo čiste in varne.

Nova pnevmatika Flotation Optimall bo na voljo od pomladi 2023, in sicer kar v sedmih velikostih:

* VF 710/45 R 22,5 IMP TL 170D
* VF 600/55 R 26,5 IMP TL 170D
* VF 710/50 R 26,5 IMP TL 176D
* VF 750/45 R 26,5 IMP TL 176D
* VF 800/45 R 26,5 IMP TL 179D
* VF 710/50 R 30,5 IMP TL 178D
* VF 750/60 R 30,5 IMP TL 187D

**Napisi pri fotografijah:**

**01** Posnetek izdelka Vredestein Flotation Optimall

**Za več informacij se obrnite na:**

Robbert Holtkamp | tržna komunikacija OHT Europe

Tel. št.: +31 53 888 8187

Mob.: +31 6 1507 6475

E-poštni naslov: robbert.holtkamp@apollotyres.com

**O družbi Apollo Tyres Ltd**

Družba Apollo Tyres Ltd je mednarodna proizvajalka pnevmatik ter vodilna blagovna znamka v Indiji. Družba ima v Indiji več proizvodnih enot ter po eno enoto na Nizozemskem in Madžarskem. Svoje izdelke trži z dvema blagovnima znamkama – Apollo in Vredestein, izdelki pa so na voljo v več kot 100 državah prek razpredene mreže ekskluzivnih prodajnih mest, ki delujejo pod blagovno znamko in ponujajo različne izdelke.